[{"text_idx": "#000002", "text": "Fenno-Ugria Asutus tegeleb eelko\u0303ige Eesti Vabariigi ja Venemaal elavate soome-ugri rahvaste kultuuri- ja haridusalase koosto\u0308o\u0308 korraldamisega. Siiski hoiame pilku peal Venemaa soome-ugri rahvaste olukorral, ja\u0308lgides erinevaid arenguid, mis puudutab rahvusku\u0308simusi ka u\u0308ldisemalt."}, {"text_idx": "#000003", "text": "Venemaal toimusid 18. ma\u0308rtsil presidendivalimised, mida on nimetatud ka igavateks valimisteks, sest valimistulemused olid ette teada. Enamik vaatlejaid ennustas praegusele Venemaa presidendile Putinile 70\u201380 protsenti ha\u0308a\u0308ltest, mis pidas ka paika. Vladimir Putin kogus 76,67 protsenti ha\u0308a\u0308ltest, talle ja\u0308rgnes Pavel Grudinin 11,79 protsendi, Vladimir Z\u030cirinovski 5,66 protsendi, Ksenija Sobts\u030cak 1,67 protsendi ja Grigori Javlinski 1,04 protsendi ha\u0308a\u0308ltega."}, {"text_idx": "#000007", "text": "Kui vaadata teiste kandidaatide tulemusi, siis torkab silma, et ega Venemaa soome-ugri vabariigid vo\u0303rreldes Venemaa presidendivalimiste u\u0308ldiste tulemustega just va\u0308ga ei eristu."}, {"text_idx": "#000008", "text": "Kui vaadata teiste kandidaatide tulemusi, siis torkab silma, et ega Venemaa soome-ugri vabariigid vo\u0303rreldes Venemaa presidendivalimiste u\u0308ldiste tulemustega just va\u0308ga ei eristu. Siiski vo\u0303ib o\u0308elda, et kommunistide kandidaat Pavel Grudinin sai vo\u0303rreldes Venemaa keskmisega mo\u0303nevo\u0303rra enam ha\u0308a\u0308li (14,6 protsenti) Mari Vabariigist, samuti demokraatliku partei Jabloko kandidaat Grigori Javlinski sai keskmisest enam ha\u0308a\u0308li Karjalast (1,8 protsenti). Torkab silma ka liberaaldemokraatide kandidaadi Vladimir Z\u030cirinovski ligi kaks korda Venemaa keskmisest suurem toetus Komi Vabariigis ( 10,2 protsenti)."}, {"text_idx": "#000009", "text": "Kuna aga soome-ugri rahvad on ko\u0303igis Venemaa Fo\u0308deratsiooni subjektides va\u0308hemuses, siis eeldasin, et saadud tulemused ei pruugi veel peegeldada seda, kuidas soome-ugri rahvad ikkagi tegelikult ha\u0308a\u0308letasid. Sellepa\u0308rast vo\u0303tsin vaatluse alla rajoonid, kus soome-ugri rahvaste osakaal on enam-va\u0308hem 80\u201390 protsenti elanikkonnast, v.a Karjala, kus karjalasi on vaid Aunuse (Olonetsi) rajoonis u\u0308le poole elanike koguarvust. Tulemused on siin:"}, {"text_idx": "#000010", "text": "Kui nu\u0308u\u0308d vo\u0303rrelda rahvusrajoonide tulemusi soome-ugri vabariikide u\u0308ldtulemustega, siis na\u0308eme, et po\u0303lisrahvas on u\u0308ldjoontes ha\u0308a\u0308letanud rohkem Vladimir Putini poolt kui vabariigi elanikkond tervikuna. Ilmselt on selle taga puhtalt pragmaatiline soov ha\u0308a\u0308letada vo\u0303itja poolt, sest mine tea, mida tulevik toob. Tulevik on aga Putini ka\u0308es! Kommunistide kandidaat Grudinin on saanud pigem va\u0308hem ha\u0308a\u0308li kui vabariigis u\u0308ldisemalt, seda isegi po\u0303llumajanduspiirkondadest. Viimastest vo\u0303is talle kui po\u0303llumajanduse arendajale ja suhteliselt konservatiivsete vaadetega inimesele ehk enam toetust oodata. Liberaaldemokraat Z\u030cirinovski sai aga soome-ugri vabariikides, samuti soome-ugri elanikega asustatud piirkondades va\u0308ga hea tulemuse, mis tervikuna u\u0308letab tema Venemaa u\u0308ldtulemust. Komimaal vo\u0303itis ta mitmeski rahvuslikus piirkonnas kommunistide esindajat Grudininit. See on omamoodi mo\u0303tlemapanev, sest teatavasti on Z\u030cirinovski lubanud vabastada Venemaa rahvused rahvustundest ehk siis tema so\u0303nul rahvuslikust taagast. Tekib ku\u0308simus, kas to\u0303esti on soome-ugri rahvaste seas juba nii suureks muutunud soov oma keelest ja kultuurist lahti saada, vo\u0303i milles on asi? Demokraat Javlinski puhul aga peab konstateerima fakti, et ta sai soome-ugri rahvaste seas va\u0308hem toetust kui soome-ugri vabariikides tervikuna, pea ko\u0303igis neist on tema u\u0308ldtulemusel ja rahvusrajoonis saavutatul mitmekordne vahe. Ehk siis demokraatide maailmavaatest, nii nagu meie aru saame, on soome-ugri rahvad veel va\u0308ga kaugel."}, {"text_idx": "#000011", "text": "Kuidas aga la\u0308ksid Venemaa presidendivalimised teistes rahvuslikes piirkondades, mis valdavalt on Vene Fo\u0308deratsiooni koosseisus vabariikide kujul?"}, {"text_idx": "#000017", "text": "Venemaa presidendivalimised on toimunud, rahvas on na\u0308idanud ku\u0308llaltki suurt u\u0308htsust, mis po\u0303hineb Venemaa kodanikesse sisendatud tundel, et Venemaad u\u0308mbritsevad vaenlased ja see, kes ei ha\u0308a\u0308leta Putini poolt, on Venemaa vastu ja La\u0308a\u0308ne poolt. Eestis elavad venelasedki olid u\u0308lekaalukalt Putini poolt, kes kogus siin 94 protsenti ha\u0308a\u0308ltest."}, {"text_idx": "#000024", "text": "Ukraina territoriaalse terviklikkuse ja poliitilise so\u0303ltumatuse saavutamine on vo\u0303imalik, kui Ukrainat toetavad liitlased saaksid vo\u0303itu oma ebakindlusest. Koalitsioon peab u\u0308heha\u0308a\u0308lselt avaldama valmisolekut Ukrainat abistada ka pikaajalise so\u0303ja korral. Samuti tuleb Ukrainale tarnida vo\u0303imalikult kiiresti sellises koguses raskerelvastust, mis heidutab Venemaa kavatsusi uueks pealetungiks."}]